เหยื่อพยาบาท

เหยื่อพยาบาท เป็นละครโทรทัศน์ไทยแนวดราม่า สร้างโดย บริษัท เลิฟดราม่า จำกัด บทประพันธ์โดย คึกฤทธิ์-วริษฐา บทโทรทัศน์โดย สลิล เทพพิทักษ์ และกำกับการแสดงโดย นพโรจน์ โชติมั่นคงสิทธิ์ นำแสดงโดย เปรมอนันต์ ศรีพานิช, ธัชพล เสือทองคำ, ณัฐธิดา ตรีชัยยะ ออกอากาศทุกวันจันทร์-ศุกร์ เวลา 19.15 - 20.15 น. ทางช่อง 3 เอสดี เริ่มตอนแรก วันจันทร์ที่ 22 พฤษภาคม – 30 มิถุนายน พ.ศ. 2560 ต่อจากละครเรือนร้อยเล่ห์ และตั้งแต่วันที่ 1 มิถุนายน พ.ศ. 2560 เป็นต้นไป ทาง คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีมติให้ข่าวในพระราชสำนักของทุกสถานีโทรทัศน์ออกอากาศในห้วงเวลา 20.00 น. เท่านั้น จึงทำให้การปรับเวลาการออกอากาศละครใหม่ทางช่อง 3 เอสดี ไปเป็น ทุกวันจันทร์-พฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น.

**เรื่องย่อ**
ความเคียดแค้นพยาบาทไม่เคยสร้างคุณประโยชน์ให้ใคร มีแต่ทำลายและสร้างความทุกข์ ความฉิบหายแก่ทั้งตนเองและผู้คนรอบข้าง ทุกคนต่างรู้ดีแต่กว่าจะเข้าใจลึกซึ้งก็มักจะสายเกิน ไปเสียแล้ว เฉกเช่นผู้หญิงที่ชื่อ “สร้อย”

**นักแสดง**
 เปรมอนันต์ ศรีพานิช รับบทเป็น ก้องภพ ธำรงเกียรติไพศาล (ก้องภพ)
พื้นฐานเป็นคนฉลาด แต่ไม่ชอบให้ใครบังคับ ถ้าถูกบังคับมักจะแสดงออกในทางตรงข้าม เป็นคนใจร้อน คิดอะไรมักทำเลย ชอบทำตัวเกรียน ปากร้าย เย็นชา เหมือนไม่แคร์ใคร แต่ในใจลึก ๆ เป็นคนอบอุ่น ใจอ่อน ไม่ชอบเรียนหนังสือ เพราะเบื่อที่ถูกพ่อแม่บังคับแต่เด็ก ไม่ได้เล่นสนุกอย่างที่อยากเล่น จึงเก็บกดเมื่อโตขึ้นจึงแผลงฤทธิ์ ดื้อ กบฏกับพ่อแม่ทุกอย่าง แต่เป็นคนซื่อ ๆ ไม่ค่อยมีเล่ห์เหลี่ยม เป็นคนจริงใจ และเกลียดการทรยศหักหลังที่สุด ถ้าโดนคนที่รักหักหลังจะเจ็บและจำไปจนตาย ยากที่จะยอมให้อภัย และต้องหาทางเอาคืน แต่เรื่องความรักจะเป็นพวกปากไม่ตรงกับใจไม่กล้าแสดงออก กลัวเสียฟอร์ม มักทำเย็นชาใส่- ธัชพล เสือทองคำ รับบทเป็น ก้องเกียรติ ธำรงเกียรติไพศาล (เดี่ยว) 
เป็นคนฉลาดมาก เรียนเก่ง ขยัน อดทนทุกอย่าง รู้ตัวดีว่าตัวเอง ต้อยต่ำจึงพยายามถีบตัวเองให้ขึ้นไปสู่ที่สูงให้ได้ บุคลิกเป็นคนอ่อนโยน สุขุม ใจเย็น ใจดี ไม่ค่อยโกรธใคร แต่ลึก ๆ แล้วเก็บกดความเจ็บปวดความทุกข์เอาไว้มากมาย เหมือนระเบิดเวลา เพราะถูกคนในบ้านกดขี่ข่มเหงมาตั้งแต่เด็ก ทั้งร่างกายและจิตใจยับเยิน จนไม่มีน้ำตาจะไหล อีกต่อไปแล้ว โดยเฉพาะคนที่เดี่ยวเชื่อว่าเป็นแม่แท้ ๆ เป็นคนที่ข่มเหงเดี่ยวมากที่สุด เป็นความเจ็บปวดที่โหดร้ายที่สุด แต่เดี่ยวก็เรียนรู้ที่จะอยู่ให้ได้ กับก้องภพเดี่ยวก็รักมากเพราะเป็นพี่น้องกัน แต่ความที่โดนลงโทษแทนก้องภพมาตลอด ทำให้เดี่ยวอดที่จะโทษก้องภพไม่ได้ เป็นความรู้สึกทั้งรักทั้งชัง แต่พื้นฐานเดี่ยวเป็นคนดี จึงพยายามไม่ให้ตัวเองต้องเกลียดก้องภพ ด้วยการไปจากก้องภพ แต่เมื่อสุดท้ายที่เดี่ยวรู้ความจริงว่า ตนเองต้องสูญเสียทุกอย่างให้ กับก้องภพ ความเก็บกดความแค้นจึงระเบิดออกมา และทำในสิ่งที่ร้ายกาจได้ เดี่ยวรักผิงมาตั้งแต่เด็กแต่ผิงไม่เคยคิดเกินเพื่อน ยิ่งทำให้เดี่ยวรู้สึกว่าชีวิตไม่เหลืออะไรอีกแล้ว ทุกอย่างในชีวิตของเดี่ยวถูกก้องภพช่วงชิงไปจนหมด เดี่ยวจึงหันเข้าสู่ด้านมืดในที่สุด- ณัฐธิดา ตรีชัยยะ รับบทเป็น ผิง
ลูกสาวของส้มลิ้มกับเฮียไช้ เจ้าของร้านกาแฟในตลาด เพื่อนรักของจินดา ผิงเป็น คนเรียนเก่ง ฉลาดและจริงจัง มีความเป็นผู้นำ รักเพื่อน เป็นเจ๊โหด ดุกับเพื่อน ๆ คอยช่วยเหลือเพื่อนทุกอย่าง เป็นที่รักของทุกคน โดยเฉพาะเดี่ยวและก้องภพ- ลภัสรดา ช่วยเกื้อ รับบทเป็น สร้อย คำใส (นางร้าย)
หญิงชั้นต่ำจิตใจหยาบกร้าน รักตัวเองที่สุด เพื่อให้ได้มาในสิ่งที่ต้องการ นางทำได้ ทุกอย่างแม้แต่เอาลูกของตัวเองไปแลกกับลูกศัตรูเพื่อการแก้แค้น เจ้าเล่ห์จอมวางแผน จิตใจอำมหิต ทำร้ายได้แม้แต่เด็กตัวเล็ก ๆ ไม่มีความเมตตากรุณาใด ๆ- กรุณพล เทียนสุวรรณ รับบทเป็น ก้องกิจ ธำรงเกียรติไพศาล
นักธุรกิจใหญ่เจ้าของเครือบริษัทอสังหาฯที่ใหญ่มาก เป็นจอมเผด็จการกับลูก ห่วงกิจการของตระกูลจนลืมนึกถึงหัวใจของลูก เลี้ยงลูกตามความต้องการตัวเอง แต่รัก ครอบครัวมาก พยายามจะรับผิดชอบทุกอย่าง- ดารณีนุช ปสุตนาวิน รับบทเป็น กำไล
พี่สาวของสร้อยเป็นคนที่ยุติธรรม ไม่ชอบที่สร้อยเลี้ยงดูเดียวกับก้องภพอย่าง แตกต่างกัน มักจะมีปากมีเสียงกับสร้อยอยู่บ่อย ๆ ในเรื่องเดี่ยวกับก้องภพ คอยดูแลเดี่ยวอย่างดี ไม่ทอดทิ้งรักเดี่ยวเหมือนหลานแท้ ๆ- ฐรินดา กรรณสูต รับบทเป็น จินดา (นางร้าย)
ลูกผู้ดีร่ำรวย เย่อหยิ่ง ชอบข่มคนอื่นเจ้าคิดเจ้าแค้น ไม่ให้อภัย ใจร้ายกับ ศัตรูได้อย่างอำมหิต ชอบลำเลิกบุญคุณ แต่ไม่เจ้าเล่ห์เท่าสร้อย มักตกหลุมพรางได้ง่าย ๆ เข้มงวดกับลูก เลี้ยงลูกให้เป็นตามความต้องการของตัวเอง- อรสา พรหมประทาน รับบทเป็น คุณหญิงแจ่มจำรัส
แม่ของก้องกิจ เป็นคนยุติธรรม ใจดีมีเมตตา อบอุ่นอ่อนโยน รักหลานทั้ง 2 คนเท่ากัน- เวนย์ ฟอลโคเนอร์ รับบทเป็น อานนท์ ชูบุญกิจ (ตัวร้าย)
นักธุรกิจบริษัทคู่แข่งของก้องกิจ เจ้าคิดเจ้าแค้น ต้องการเอาชนะ หลอกใช้เดี่ยว เป็นเครื่องมือในการแก้แค้นก้องกิจ แต่ลึก ๆ เอ็นดูเดี่ยวเหมือนลูกเพราะอานนท์เคยมีลูกสาวคนนึงชื่อว่าเฟิร์นซึ่งเสียชีวิตไปแล้วและอาจจะมีอายุเท่ากับเดี่ยวก็ได้ถ้ายังไม่เสียชีวิตไปซะก่อน สุดท้ายเสี่ยอานนท์ก็เสียชีวิตจากการเอาตัวรับกระสุนปืนแทนนายเดี่ยว- จักรพันธ์ พุทธา รับบทเป็น ดนัย
เพื่อนของก้องภพ เดี่ยว ผิง เป็นลูกเจ้าของห้างที่ใหญ่ที่สุด นิสัยดี รักเพื่อน ทะเล้นขี้เล่น เจ้าชู้เรื่อยเปื่อย มองโลกแง่ดี ชีวิตสุขสบาย- ฐิตินันท์ คลังเพชร รับบทเป็น เจิน
เป็นญาติของผิง มาทำงานที่ร้าน เป็นคนเพ้อฝัน ชอบร้องเพลง ขยัน แรดนิด ๆ ร่าเริงแจ่มใส แต่ขี้อิจฉาหน่อย ๆ- ณัฐนี สิทธิสมาน รับบทเป็น ป้าสิน
แม่บ้านคนเก่าแก่ของบ้านธำรงเกียรติไพศาล เป็นผู้ใหญ่ใจดี ดูอบอุ่น คอยช่วยเหลือและเอ็นดูเดี่ยวมาโดยตลอด- ฉัตรวัตร รัตนวงศ์ รับบทเป็น เฮียโจ
หัวหน้านักเลงหัวไม้ที่พวกเพื่อนแก๊งเด็กแว้นซ์ของก้องภพฝากให้ก้องภพได้เข้ามาทำงานเป็นงานผิดกฎหมาย การแต่งตัวใส่เสื้อเชิ้ตสีฟ้า ไว้หนวดชอบแทงสนุกอยู่ในสนุกเกอร์คลับ โดยจัดบททดสอบให้ก้องภพได้ทดสอบการเป็นนักเลง- ลักขณา ศิริวงศ์ รับบทเป็น ส้มลิ้ม
ลูกสาวคนจีนแม่ของผิง เป็นเจ้าของร้านกาแฟ รักลูก มีเหตุผล เลี้ยงลูก อย่างเข้าใจด้วยความรัก เข้าใจลูก- ศุภกิจ เวสสะโรจน์กิจ รับบทเป็น เฮียไช้
พ่อของผิง- เอื้อมพร แจ้งสุข รับบทเป็น มะลิ
แม่บ้านในบ้านของคุณหญิงแจ่มจำรัส

**นักแสดงรับเชิญ**
 เพทาย พลอยมีค่า รับบทเป็น สารวัตร
ตำรวจหนุ่มที่เข้ามาช่วยสืบสวนคดีต่าง ๆ หลายคดีรวมทั้งคดีลอบวางเพลิงบริษัท TKP ของคุณก้องกิจ รวมทั้งใช้แผนล่อให้เสี่ยอานนท์กับนายโจติดกับจนโดนจับกุมตัว แต่นายโจไม่ยอมให้โดนจับกุมตัวได้ง่ายๆ- ด.ช.ภคพล ตัณฑ์พาณิชย์ รับบทเป็น ก้องภพ ธำรงเกียรติไพศาล (ก้องภพ) (ตอนเด็ก)- ด.ญ.ณัฐธยาน์ องค์ศรีตระกูล รับบทเป็น ผิง (ตอนเด็ก)- ด.ช.ชาญคามิน ชยางกูร รับบทเป็น ก้องเกียรติ ธำรงเกียรติไพศาล (เดี่ยว) (ตอนเด็ก)- กิตติพล เกศมณี รับบทเป็น โทนี่ (พ่อของหนูริน)
*ด.ญ.นิชัญญา สุดประเสริฐ รับบทเป็น หนูริน

**อ้างอิง**

**แหล่งข้อมูลอื่น**
 1284-  เรื่องย่อละครเหยื่อพยาบาท : ch3thailand.com date=2017-06-05 -  เรื่องย่อละครเหยื่อพยาบาท : manager.co.th date=2017-06-06 -  เรื่องย่อละครเหยื่อพยาบาท-  ทีวีไกด์: เรื่องย่อตอน “เหยื่อพยาบาท” ออกอากาศวันที่ 22 - 23 พ.ค.60 (จันทร์-ศุกร์ เวลา19.15 น. ช่อง28)-  เรื่องย่อละครเหยื่อพยาบาท : daradaily.com-  เรื่องย่อละครเหยื่อพยาบาท : กระปุกดอตคอม-  คลิป TEASER เหยื่อพยาบาท | จันทร์ - ศุกร์ 19.15 เริ่ม 22 พ.ค. นี้ : YouTube (TV3 Official)-  เพลง ใจอ่อนแอ Ost.เหยื่อพยาบาท | อานนท์ สายแสงจันทร์ | Official MV YouTube (Ch3 Soundtrack Official เพลงละครช่อง 3)
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 3 เอชดี